钦定古今图书集成/明伦汇编/家范典/第007卷 > 性理会通 > 《曾祖母薛氏温国太夫人敕》前人
## 钦定古今图书集成/明伦汇编/家范典/第007卷 > 性理会通 > 《曾祖母薛氏温国太夫人敕》前人

朕自通籍之臣，皆有以宠绥其父母，而自祖以上，非
予丞弼之家，莫获褒显。君子之孝。至于尊祖以及其
妣，用邦君之礼以隆其家，可谓至矣。某官某故曾祖
母某氏，专静有守，柔嘉维则。经之以孝慈，纬之以恭
俭，使清白之训，不坠于子孙；而隐德之报，可质于天
地。我有异数，诏于幽穸。翟茀副笄，尚服享之。